Näin monta saunaa Suomessa on – pärjäisitkö ilman? - Lifestyle - MTV.fi
Näin monta saunaa Suomessa on – pärjäisitkö ilman?
Lifestyle > Koti Julkaistu 22.10.2012 15:18 (Päivitetty 29.10.2012 15:15)
Suomessa asuvat todelliset saunan ystävät, ja peseytyminen ihanan lämpimässä saunassa kuuluu monen suomalaisen rutiineihin.
Ensimmäiset saunat olivat jo kivikaudella käytetyt maakuoppasaunat, mutta nykyään kodeissa voi olla todellisella huipputekniikalla varusteltuja kotikylpylöitä. Suomalaiset rakastavat saunaa, ja maassamme onkin tilastoitu olevan enemmän saunoja kuin autoja. Koko maailman tasolla saunoja löytyy noin kymmenisen miljoonaa, joista huimat kolme miljoonaa sijaitsee Suomessa!
Saunakulttuuri on muuttunut paljon esimerkiksi kuuden vuosikymmenen aikana, sillä vielä 50-luvulla yleisiä olivat kaupunkikotienkin tonteilla nähdyt pihasaunat. Tonttikoon pienentyessä saunojen rakentamista jouduttiin tosin hillitsemään, ja sähkösaunoja alettiin rakentaa sisätiloihin 70-luvun aikana.
Tällä hetkellä nykyaikaisimmissa kodeissa voidaan lämmittää sauna teknologiaa apuna käyttäen, mutta huipputeknologisten kiukauden löylyt saattavat jäädä Saunaseuran mukaan muiden kotikylpylän hienouksien varjoon.
Lähde: Suomen Saunaseura ry
Etsi unelmiesi asunto Jokakodista, ja pysy kelkassa mukana tykkäämällä meistä myös Facebookissa!
Pelottavatko vanhat hissit? Näin vastaavat lukijat! Äänestä: Mikä on maailman ärsyttävin kotityö?